Unha app de realidade aumentada permítenos ver como era o castelo de Naraío no século XIV\nEste mércores remata o prazo para solicitar as axudas do PEL da Deputación da Coruña\nCultura celebra as Letras Galegas xa este domingo\nYou are at:Home»Novas»Unha app de realidade aumentada permítenos ver como era o castelo de Naraío no século XIV\nBy San Sadurniño on\t 15 Decembro, 2021 Novas, Novas Portada\nO castelo de Naraío conta desde hoxe cunha ferramenta que nos axudará a entender a súa verdadeira dimensión histórica e, sobre todo, arquitectónica. E é que xa se activou a aplicación móbil desde a que poderemos facer unha viaxe ao pasado e ver, coma se fose maxia, unha reconstrución da fortaleza tal e como debía ser aló polo século XIV. A cousa de maxia ten pouco, pero si moito de investigación e de traballo dun equipo multidisciplinar que implicou persoas expertas en historia, arqueoloxía e modelado 3D para que agora poidamos vivir unha experiencia de realidade aumentada única e sorprendente. Para gozar do resultado hai que achegarse ao castelo, descargar unha APP para dispositivos móbiles e despois apuntar coa cámara a calquera dos dous paneis explicativos que están colocados no acceso principal e no alto do torreón.\nA realidade aumentada permite superpoñer información virtual sobre a imaxe que capta un teléfono ou unha tableta. A tecnoloxía hai tempo que existe e un dos campos nos que máis avanzou foi no da interpretación e reinterpretación do patrimonio histórico. En Naraío conflúen os dous: por unha banda temos a recreación en 3D da fortaleza -baseada nas investigacións arqueolóxicas dos últimos 20 anos- e, por outro, a narración que acompaña o percorrido contextualizando tanto a época como as funcións que cumpría cada parte do castelo.\nTal e como explica o director comercial da empresa Xoia Software Development -encargada do proxecto- a aplicación “permítenos ver o castelo como era no seu momento de máximo esplendor reproducíndoo de maneira virtual, e ao mesmo contar as distintas etapas da súa historia e descubrir o entorno natural que o rodea. O castelo reprodúcese exactamente como era tanto por dentro como por fóra, coma se fose de verdade, ou mellor aínda, porque podes acercarte e velo moi de preto, pedra a pedra”.\nPara levar a cabo a reconstrución virtual da fortaleza, a firma recopilou a información histórica dispoñible e tamén os estudos realizados nas distintas fases de consolidación. “Para facer unha réplica fidedigna en 3D traballaron arqueólogos dixitais, virtualizadores do patrimonio e especialistas. Todo o que reproducimos ten que ser como realmente era. As partes descoñecidas ou das que non quedan restos suficientes fixémolas baseándonos noutras construcións da zona da mesma época”, apunta Sánchez.\nPorén, deixando a un lado as cuestións técnicas, o que máis lle interesará ás persoas visitantes é saber que experiencia poderán vivir gracias á realidade aumentada.\nA cousa funciona da seguinte maneira. Ao chegarmos ao pé do castelo veremos un dos novos paneis de información turística colocados polo Concello. Na súa parte baixa hai outro panel inclinado que mostra unha fotografía da fortaleza, un texto descritivo e tamén un código QR desde o que poderemos descargar para Android e iOS o aplicativo de realidade aumentada Time Trip (viaxe no tempo en Inglés).\nUnha vez instalado no móbil ou na tableta deberemos elixir o lugar en que lugar estamos -ao pé do castelo ou na parte alta do torreón- e, deseguido, encadrar coa cámara ao panel informativo onde se encontra o QR.\nEn cuestión de segundos veremos a través da pantalla unha representación 3D do castelo de Naraío cos muros reconstruídos, o torreón almeado, os tellados xa desaparecidos, o trazado do foxo coa súa ponte levadiza… Se nos movemos móbil en man cara a un lado, veremos a fortaleza desde o lado correspondente. Se nos achegamos ao panel tamén veremos o castelo máis grande e detallado. Se nos agachamos, a perspectiva tamén cambiará, talmente coma se se tratase dunha maqueta física a escala, coa diferenza de que esta só se pode ver a través da cámara do móbil.\nO panel que hai ao pé do castelo -chamado tecnicamente target- fainos unha introdución histórica e descríbenos as distintas partes da fortaleza, ademais de dar opción de ver como se distribuían os espazos interiores. Quen nolo conta é a voz dramatizada de Alonso de Lanzós, cabaleiro que se puxo do lado dos revolucionarios da Segunda Guerra Irmandiña do S. XV, seguramente co obxectivo de recuperar as herdanzas que lle usurpara Nuno Freire de Andrade cando el era un neno.\nA peana colocada no miradoiro do torreón representa a estrutura da torre da homenaxe e, ademais, móstranos a través da pantalla a situación doutros elementos patrimoniais próximos ao castelo, como por exemplo a capela de Santa Mariña, a igrexa de Naraío ou as rutas que pasan pola zona.\nA APP tamén permite gardar a visita e compartir a experiencia en redes sociais. Incluso pode utilizarse sen estar no castelo, accedendo directamente á reconstrución 3D ou ao mapa co itinerario para chegar a Naraío.\nUn proxecto da Área de Turismo da Deputación da Coruña\nO proxecto de realidade aumentada supuxo un investimento próximo aos 15.000 euros, asumidos integramente pola Deputación da Coruña dentro do seu programa de dinamización turística da comarca. O alcalde, Secundino García, destacaba esta mañá a importancia do aplicativo “para poñer en valor un castelo que segue sendo un grande descoñecido e que, gracias a esta app, podemos descubrilo e velo dun xeito que ninguén nos mostrara antes”.\nNo mesmo sentido tamén se pronunciou o técnico de Desenvolvemento local, Ignacio Fernández, quen supervisou desde o Concello o desenvolvemento do proxecto e dos contidos. “É unha forma moi didáctica e novidosa de achegarse ao patrimonio e de facelo accesible para toda a xente. Ata o momento só podiamos percorrer os restos do castelo e imaxinar como era antigamente. Agora témolo no móbil con todo detalle e con moitos máis contidos que nos axudan a comprender a súa importancia arquitectónica e histórica”.


Un ollo de vidro: Astonishing X-Men: O don\nmartes, xullo 28, 2009\nAstonishing X-Men: O don\nOs Astonishing X-Men de Joss Whedon e John Cassaday poden considerarse expresión dunha certa contemporaneidade no que ao tebeo superheroico atinxe. É certo que o escritor plantexa xa no limiar da obra a súa débeda coa versión máis clásica do equipo mutante, con mencións explícitas ás etapas de Chris Claremont con John Byrne e Paul Smith, mais tanto o seu xeito de facer coma o de Cassaday adoptan as formas predominantes hoxe no mainstream norteamericano.\nA contratación por Marvel do creador de Buffy para dar a súa versión dos X-Men supuxo un evidente golpe de efecto que a compañía quixo fornecer cun debuxante de primera liña. De aí que lle desen todo tipo de facilidades a un John Cassaday moi considerado artísticamente dende que acadara sona con Planetary, mais pouco fiable nos prazos de entrega. A comparación entre o antes e o agora do debuxante norteamericano amosa unha evolución cando menos cuestionable. Todos os seus esforzos parecen hoxe concentrados na caracterización de personaxes, a diferenciación anatómica e a expresividade facial, aspectos que manexa con solvencia. Porén, a narrativa e o deseño de espazos amosan a un Cassaday apático, que repite coma un solo de tambor un esquema de páxina máis propio dun storyboard que dun cómic e que, sen a eficacia da colorista Laura Martin, carecería por completo de profundidade. Boa mostra da deixadez deste “novo” Cassaday son as súas portadas, deseños tan elementais que, pretendendo ser síntese de algo máis complexo, deixan tras de si a sospeita de que o rei está espido.\nAlgo semellante pode dicirse dun Whedon centrado no tratamento duns personaxes que recuncan na súa caracterización máis clásica, con Kitty Pryde, a inspiración confesa da súa Buffy, como vehículo da narración. Algo debeu de mudar na poética superheroica cando o miolo da cuestión non é o como se adquiren e exercen os superpoderes senón o por que se adopta o rol de superheroe en pixama. O cuestionamento que partiu de Watchmen e se espallou polas marxes do xénero (Wanted, Powers, Supreme, Kick-Ass…) alcanzou xa o cerne mesmo do mainstream (a recente Guerra Civil sería outro exemplo), aínda que cunha comprensible prudencia nas conclusións.\nPolo demáis e a partir de alicerces tan escasamente orixinais coma a xenreira antimutante ou a rivalidade entre membros do grupo, Whedon desenvolve unha trama correcta, que combina a tabula rasa co pasado da franquicia con chiscadelas para os amantes da continuidade. Formas vellas en corpos novos, como diría Ovidio. Na fin do traxecto fica a sensación, xenuinamente contemporánea, de que se fixo un camiño moi longo para percorrer unha distancia moi curta. Viñetas grandes, diálogos breves, páxinas que voan… o signo dos tempos.\nEntradas relacionadas – X-Men\nEntradas relacionadas – John Cassaday\nEu son lexión: O fauno danzante - Vlad\nPublicado por Ollo de Vidro en 11:42 a.m.\nViúva Negra: As cousas que din dela\nA marca marela\nDiario dunha pantasma\nO Perdición: Os canóns de ouro


A Plataforma en Defensa do Ensino Público promove unha campaña de matriculación en centros públicos - O Parte\nA Plataforma en Defensa do Ensino Público promove unha campaña de matriculación en centros públicos\n25/02/2019 27/02/2019 O Parte 0 Comments ensino\nCo lema “Faite do ensino público”, a Plataforma Galega en Defensa do Ensino Público chama a apostar pola rede pública como mellor ferramenta de equidade e cohesión social.\nA Plataforma chama tamén aos concellos „a sensibilizar a pais e nais das vantaxes que ofrece o ensino público e a promover un ensino público e de calidade, ao tempo que critica que a propia Xunta de Galicia non execute ningunha campaña neste sentido cando estamos a falar de centros de titularidade da propia administración autonómica“.\nA Plataforma Galega en Defensa do Ensino Público amosa a súa preocupación „pola deriva ultraliberal que se está a dar en comunidades autónomas gobernadas polo PP, nas que se está a financiar con fondos públicos o Bacharelato (Madrid) ou se pretende comezar a facelo, como figura no acordo de goberno da troika reaccionaria en Andalucía“. A Plataforma renova a súa aposta pola eliminación dos concertos educativos nos centros que segregan o seu alumnado polo seu sexo e chama a estender a rede pública para poder reducir progresivamente o importante.\n← Previous Yolanda Díaz presentaríase por Madrid para asegurar o seu posto\nNext → Doble victoria do Auriense Campus da Auga FG\nEn Marea presentarase ás eleccións como formación propia\nNova marcha dos traballadores de Alcoa para evitar o peche


40 anos despois… | IES Francisco Asorey (Cambados, Pontevedra)\n← Un planeta de diamante?\nFelinos invasores →\nEstes días a noticia que máis se repite nos medios de comunicación é o que está acontecendo en El Hierro. Todo empezou o 17 de xullo, data dende a cal o IGN rexistrou e localizou case 10.000 movementos sísmicos producidos polo magma do subsolo.\nA semana pasada tivo lugar unha erupción submarina a 1.000 metros de profundidade e 5 kilómetros da costa que, tal e como indican os expertos, foi consecuencia dunha fisura provocada polo sismo rexistrado dous días antes, de 4,3 graos na escala Richter.\nA última hora infórmanos de que a erupción volcánica submarina localizada a 2,4 km da costa e 150 metros de profundidade mantense na primeira fase de expulsión de burbullas de lava á superficie que conteñen gas e unha vez que o perden, descenden. Ademais os científicos non descartan que nas próximas horas poidan saír columnas de vapor sobre a superficie mariña e incluso se cheguen a producir explosións de cor negra coñecidas como “colas de gallo”.\nAlgúns expertos dixeron que este acontecemento podería chegar ata a última fase, é dicir, á formación dunha pequena illa da que sairía lava… pero que pensades vós? Non nos estamos anticipando demasiado aos feitos?\nEsta entrada foi publicada en Tectónica de Placas e etiquetada Canarias, erupción volcánica, Hierro, sismo. Garda o enlace permanente.\n25 Responses to 40 anos despois…\nOutubro 18, 2011 ás 3:48 p.m.\nNon creo que as medidas que se tomaron foran demasiado excesivas inda que algúns científicos dixeran que o mellor non se chegaría a rematar as fases e se deteña antes en unha delas. As probas están ai e as evidencias de unha erupción evidente pois pode ser que alerte a poboación por iso tamén seria bo telos informados ben de cada paso do volcán\nOutubro 18, 2011 ás 4:52 p.m.\nPois todo é posible; é posible que só se quede no que está agora ou que continúe durante anos ata formar unha nova illa ou unha continuación da actual en todo caso se se formara a illa sería unha oportunidade de negocio moi boa para a localidade para a o desarrollo do seu turismo e a chegada de científicos que estudien a zona que tamén impactaría no economía da illa, pero é unha pena que pola falta dun barco aínda non se poidan grabar imaxes da do que se estea expulsando.\nOutubro 18, 2011 ás 4:53 p.m.\nCal é a orixe do vulcanismo nas Illas Canarias?\nOutubro 18, 2011 ás 5:48 p.m.\nO vulcanismo nas illas Canarias débese ao cambio no movemento da placa africana ao impactar coa europea e a presión que xera a expansión do fondo oceánico atlántico sobre esta.\nDurante a xeración das illas pódese observar que estas chegan á superfie de este a oeste, polo que a máis antiga é Lanzarote e a máis nova Hierro\nOutubro 18, 2011 ás 5:07 p.m.\nNas últimas noticias que escoitei hoxe e que actualmente hai un forte olor a azufre, mesmo ata o punto de que os cidadans de La Restinga non poden regresas as suas casas. Os residentes de este lugar deixaronlle hoxe aceder as suas casas de cinco en cinco e un máximo de 30 minutos para coller algunhas pertenencias. Como ben dixo Emilio eu tampouco creo que as medidas que se levan a cabo por seguridade pois sexan excesibas. Hoxe tamén abriron o túnel de Los Rosquillos, o cal estaba pechado por causa dos seismos, pero solo poden pasar certos vehículos como camións, vehiculos pesados…\nOutubro 18, 2011 ás 5:34 p.m.\nHay diversas teorías do orixe do vulcanismo nas Canarias:un punto quente no manto( área de actividad volcánica alta en relación os seus entornos na capa sólida da Terra situada entre o núcleo e a corteza),unha zona de demormación litosférica(os materiais da corteza poden deformarse pero hata certo límite) ou unha fractura que se propaga hacia o oeste dende o Atlas.\nOutubro 18, 2011 ás 7:09 p.m.\nComo ven dixo Rosa, o vulcanismo das Illas Canarias é calificado por algúns como “punto quente” (columnas de magma que ascenden, orixinando estes volcáns)aínda que outras persoas discuten esta adscripción.\nÉ probable que teña relación estreita ca zona de transición entre o continente Africano e a litosfera oceánica do Atlántico e que se encontre tamén afectada polos movementos tectónicos que levantaron á cordillera do Atlas no Norte de Africa e, por supuesto, polo lento movemiento(ó redor de 1 cm por ano) da placa Africana. Ó resultado de todos estos fenómenos sería a aparición do conxunto volcánico das Canarias.\nOutubro 18, 2011 ás 7:39 p.m.\nA formación dunha nova illa nestes momentos é moi complicado xa que tendría que ocorer unha forte explosión volcanica e asta agora non esta ocorrendo. Nestes momentos o magma esta situdo a 150 metros de profundidade pero en caso de que logre alcanzar entre 50 e 20 metros de profundidade aumentara a súa explosividade co cal aínda pode haber unha última esperanza.\nOutubro 19, 2011 ás 10:35 a.m.\nBreixo, non é correto o que dis con respecto ao que afirmas sobre unha gran EXPLOSIÓN\nOutubro 22, 2011 ás 1:49 p.m.\nO nacemento dunha nova illa no arquipélago canario é completamente certo xa que esta surxindo nestes momentos unha pequena ínsula a uns setenta kilómetros ao suroeste de El Hierro, a máis meridional e xoven de todas as canarias. Esta afirmación hai que entendela en tempo xeolóxico, posto que se calcula que aínda tardará miles de anos en emerxer das augas do Atlántico.\nEstamos falando do bautizado como “volcán de Las Hijas”, un cráter submarino de uns 500 metros de altura que se atopa en activo e en constante e lento crecemento nas profundidades do océano, a 3.500 metros da superficie.\nOutubro 18, 2011 ás 9:10 p.m.\nEstou totalmente de acordo con Emilio, nada está de sobra cando pode estar en perigo a vida das persoas. Polo que observei na paxina web de AVCAN (actualidade volcánica de canarias), o director de seguridade e emerxencias das Illas Canarias, Juan Manuel Santana, afirmou da existencia de dous punto de emisión volcánica. Un situado a 2 millas e 750m de profundidade e o outro a 1.5 millas e a 200 m de profundidade. Vin agora mesmo no telexornal que a mancha negra xa tocou terra, pola costa de La Restinga. E está deixando un forte cheiro a xofre, pero sen problemas tóxicos para a poboación.\nOutubro 18, 2011 ás 9:13 p.m.\nPode ser que nos estemos anticipando demasiado, é certo, pero máis vale previr que curar, non? Supoño que a poboación próxima á erupción estará máis informada que nós ou os medios de comunicación, pero aínda así, non debemos olvidar que o volcán está activo, e que está nunha das primeiras fases, por que non poderían sucederse máis erupcións? Penso que a xente non debería regresar ao pobo, dende o meu punto de vista todavía non é seguro. Ninguén nos informa do que pode suceder nas próximas semanas e tampouco temos a certeza de que esto remate aquí.\nPor outra banda, como din os meus compañeiros, as illas Canarias son de procedencia volcánica. Formadas por un punto quente, producido polas correntes de convección do manto da Terra. Esto provoca que algúns materiais fundidos procedentes do núcleo externo, formen plumas mantélicas a todo o longo da mesosfera (gran parte do manto, excepto a superficie), ata chegar á superficie terrestre, formando illas volcánicas. O posterior desprazamento das placas litosféricas produciría a formación de novas illas, que como di Iago é o que explica que Lanzarote sexa a illa máis antiga e El Hierro a máis nova, a última en formación.\nOutubro 19, 2011 ás 10:37 a.m.\nDe que factores depende o grao de explosividade dun volcan?\nOutubro 19, 2011 ás 3:11 p.m.\nDepende do volume total do material que expulsou o volcán (lava, cinzas), a altura que alcanza a nube eruptiva, canto tempo dura a erupción.\nDependendo destes factores o nivel do volcan ordease nunha escala de 8 grados coa que medimos a magnitude da erupción volcánica. Nesta escala, cando o valor aumenta 1 grado significa que a erupción é 10 veces máis potente.\nOutubro 19, 2011 ás 7:02 p.m.\nO factor máis importante, e o que fai que un volcán sexa explosivo ou non é o estado da lava, si a lava ascendente é viscosa vaise solidificando a medida que a abertura do cráter se arrefría, polo que irá acumulando gases, e chegado a un punto ocasionarán unha gran explosión. Un exemplo deste tipo de volcáns é o krakatoa.\nPola contra os volcáns hawaianos, por exemplo, presentan unha lava moi fluída sen que teñan lugar desprendementos gasosos explosivos, estas lavas só desbordan cando rebasan o cráter e deslízanse facilmente polas ladeiras.\nOutubro 19, 2011 ás 9:04 p.m.\nEu non creo que nos estemos precipitando, vexo moi razonables as medidas de seguridade establecidas. Aínda que agora mesmo a erupción volcánica estase mantendo estable, non vexo normal que lle dean permiso á xente a regresar ás súas casas, sobretodo ó pobo de “La Restinga”, que é o que se atopa máis cerca do fenómeno submarino. Segue habendo burbuxeos e remolinos pola zona do volcán ,polo que en calquera momento podría volver a erupcionar en maior ou menos cantidade.\nQue se chegue a formar ou non unha nova illa non é tan seguro, pero é probable. Polas plumas mantélicas seguirán ascendendo os materiais procedentes do núcleo exterior e irán saíndo ao exterior como erupcións submarinas, pero ao mellor non se producen as suficientes erupcións como para que a lava ascenda á superficie e se forme unha nova illa. Si ben este acontecemento non chega ata a última fase agora, farao dentro de moitos anos, pero non no mesmo lugar, debido ó desprazamento das placas litosféricas.\nOutubro 19, 2011 ás 9:09 p.m.\nCantas das illas Canarias teñen na actualidade volcáns activos?\nOutubro 19, 2011 ás 10:08 p.m.\nOutro volcán activo nas Illas Canarias e o Teide, situado na illa de Santa Cruz de Tenerife. Aínda que a súa última erupción foi en 1798.\nOutubro 19, 2011 ás 10:52 p.m.\nTenerife, La Palma, Lanzarote e El Hierro son as illas que tiveron erupcións nos últimos séculos e que se consideran que seguen volcanicamente activas.\nOutubro 19, 2011 ás 10:36 p.m.\nActualmente hai volcáns activos na Palma, el Hierro, Tenerife, Lanzarote, Fuerteventura e Gran Canaria. Nas duas últimas o risco de erupción e menor mentres na Gomera a actividade sísmica considerase extinta\nOutubro 20, 2011 ás 1:54 p.m.\nO FORO SEGUIRÁ ABERTO ATA O PRÓXIMO MÉRCORES\nOutubro 20, 2011 ás 7:13 p.m.\nHai volcáns activos praticamente en todas as illas Canarias aínda que os que máis posibilidades teñen de sufrir unha erupción son El Hierro e La Palma.\nAínda que as demáis illas tamén eñen actividade volcánica.\nOutubro 22, 2011 ás 12:54 p.m.\nOnte os veciño da isla del Hierro xa podían voltar as súas casas. Pero estes preferiron non ir, tan so a limpar e ordear, xa que o risgo de que o volcán entre en erupción aínda non cesou e eles non queren arrisgarse a volver.\nOutubro 23, 2011 ás 7:37 p.m.\nDe que depende que unha erupción volcánica estea acompañada dun terremoto?\nOutubro 23, 2011 ás 11:24 p.m.\nA explosión dun volcán é máis perigosa canta máis enerxía se libere, xa que unha explosión volcánica de intensidade media ou alta libera unha enerxía similiar á de un terremoto de 6,5 a 8,5 na escala de Richter. Tamén depende a viscosidade do magma e a cantidadde de gases que se liberen.


A débeda con Facenda destitúe a Conde Roa da alcaldía de Santiago - Praza Pública\nO affaire Conde Roa\nConde Roa, intres antes de comunicar a súa dimisión CC-BY-SA Merixo\nPartiu. Os 291.000 euros de IVE cos que pagou débedas da súa empresa e algo máis dunha semana de presión mediática e política puxeron fin este luns aos 290 días de Gerardo Conde Roa como alcalde de Santiago na xornada en que o xuíz Vázquez Taín ratificou a súa imputación. De novo ante unha sala de prensa ateigada de xornalistas pero cunha posta en escena sensiblemente menos espectacular que sete días antes -non houbo presentación en vídeo, nin metáforas taurinas, nin apenas sorrisos- o rexedor popular anunciou a decisión que xa saltara á luz pública un día antes. Marchar é "o mellor para a miña familia", "beneficia ao meu partido" e, sobre todo, "á cidade á que amo", argumenta. Podería "resistir" pero Santiago "non merece un alcalde que estea na situación na que estou" porque "vale o que non está escrito". Aínda que el, matiza, marche "limpo" da vida pública".\nNon sente Conde Roa "rancor" cara aos xornalistas que destaparon a súa presunta fraude, como tampouco sentiu "presión insoportable" ningunha de "ningún cargo" do PPdeG, asegura. "Os tempos márcoos eu, non mos marcan", asegura, e por iso "en ningún momento o presidente da Xunta me pediu a dimisión". "Esa é a verdade con maiúsculas" dunha situación na que Alberto Núñez Feijóo se limitou a "entender perfectamente" a marcha. Dende a defensa da propia "inocencia", que comezará cun recurso contra o auto de imputación, o compostelán basea a dimisión en que Santiago "é un Concello distinto ao que poidan ser todos". "Somos a capital de Galicia e aquí hai que dar un nivel".\nConde Roa marcha porque Santiago "non merece un alcalde" nas súas circunstancias e sen que Feijóo llo pedise, asegura\nAnte todos os seus concelleiros, algún con bágoas nos ollos, e en presenza da súa muller Conde Roa explicou que "noutras cidades pode ser entendible que exista un alcalde nestas circunstancias", asegura, nunha afirmación non exenta de dardos dialécticos para socialistas e nacionalistas e enmarcada na estratexia argumental seguida polo PP dende hai días: equiparar este caso con outros existentes noutras latitudes partidarias e especialmente con un, o do lugués Xosé López Orozco, imputado no marco do caso Campeón polas acusacións do presunto líder da trama, Jorge Dorribo. E é que para o breve alcalde de Santiago "o máis patético que houbo neste proceso foi o comportamento da oposición". Non comprende que "levanten a súa voz" quen ten nas súas filas "outros cargos públicos por Galicia adiante" nunha situación procesual que, na súa opinión, é semellante. "O PP aquí marca un nivel de esixencia alto na vida pública, eu espero que tomen boa nota aqueles que estean nunha posición semellante á que eu me atopo".\nCurrás imponse na batalla sucesoria\nNeste contexto, Conde Roa dimite como alcalde e fará o propio como concelleiro tras o pleno da sucesión, este mesmo martes. "A vida política é así", explica, para reafirmar que a súa retirada será total para ser coherente co seu espírito deportivo". "Eu subín xa uns cantos oito miles e volvo estar ao pé da montaña". E, a quen lle corresponderá a honra de ocupar, o posto "máis importante despois de ser Papa", segundo describe Conde Roa citando a Manuel Fraga? Despois da intensa negociación do domingo o agraciado parece ser Ángel Currás, ata agora tenente de alcalde e concelleiro de Cultura. Semella, polo tanto, que perde a batalla Paula Padro, número dous nas municipais e preferida pola dirección autonómica do partido pero non polos seus compañeiros de goberno local para unha operación que, ademais, motivaría un complicado movemento no grupo do PPdeG no Parlamento.\nO cómico Leo Bassi, por quen Conde Roa dixo sentir "especial repugnancia", agardaba polo alcalde no Obradoiro\nIgual que na propia dimisión Conde Roa asegura que a man de Feijóo tampouco tocou a operación sucesoria, como tampouco o fixo a súa propia. Por iso ambos se "retiraron" da xuntanza do domingo, asegura, para que os edís decidisen en "liberdade" . Tocaralle polo tanto ao ex xerente da Cidade da Cultura poñerse á fronte dun consistorio que nos últimos nove meses abandonou a súa tranquilidade e case pracidez política habitual para ocupar máis titulares dos que os composteláns desexarían. A xeito de síntese deste período podería ser situado o carácter multitudinario da comparecencia de despedida do alcalde, a presenza na mesma do seu escolta e, aínda máis, o feito de que no exterior do Pazo de Raxoi, en plena praza do Obradoiro, estivese a agardar pola saída de Conde Roa o cómico Leo Bassi, por quen o dimisionario declarou sentir "especial repugnancia". Vestido con traxe negro erixiu o popular en vítima mentres amosaba un cartel coa lenda "veni, vidi, vici". Algún dos edís que continúan no Concello deixou escapar cualificativos malsoantes contra o bufón ao cruzar o Obradoiro e decatarse da súa presenza. Pero fíxoo polo baixo.\nA rolda espertou grande expectación CC-BY-SA Merixo\nBassi, agardando por Conde Roa CC-BY-SA Merixo\nAuto de imputación de Conde Roa\nPSdeG e BNG censuran que o PP "enganase" a cidadanía ocultando as débedas do alcalde en campaña\n"Socialmente, xa estaba inhabilitado". O portavoz do BNG no Concello de Santiago, Rubén Cela, resumía deste xeito a súa valoración da marcha de Gerardo Conde Roa minutos despois de que o conservador anunciase a súa marcha da alcaldía. Tanto dende o Bloque como dende o PSdeG vese a dimisión como a única vía "que lle quedaba" a Conde Roa tras recoñecer as súas débedas con Facenda, e tanto Cela como o ex alcalde socialista, Xosé Sánchez Bugallo, coinciden en poñer o foco na dirección do PP. "Foi todo unha gran mentira", di Bugallo, porque "estes datos foron ocultados ao conxunto dos cidadáns en campaña electoral". Aínda que Conde Roa e o seu partido "coñecían o problema".\nNesta liña, Cela e Bugallo defenden a "prudencia" coa que actuaron as súas respectivas organizacións políticas neste asunto. Un e outro lembran que non pediron cabezas políticas ata que o propio Conde Roa admitiu "que non fixera a declaración dese IVE e que o gastara en tapar outros furados", resume o nacionalista. Por este motivo, di Bugallo, "a situación non é para que el se despida dando leña", "o que foi penoso é que un alcalde ocultase estes feitos aos cidadáns" e antes "lle mentise ao Congreso dos Deputados -na súa etapa como parlamentario- e ao Concello", cobrando "dedicación exclusiva cando non podía facelo" por seguir a exercer como construtor.\nÁ marxe da conxuntura concreta dos problemas tributarios de Conde Roa dende os grupos municipais da oposición agárdase que o cambio na Alcaldía o sexa tamén de modos e maneiras. Así, Bugallo fai votos para que non regresen situacións "ridículas" ao consistorio compostelán. "Que fai un alcalde discutindo de ti a ti cun bufón" se ademais "di cousas máis sensatas o bufón", pregúntase.\nBugallo valora a dimisión CC-BY-SA Merixo\nCela avalía a marcha de Conde Roa CC-BY-SA Merixo\nO presidente agradece a decisión "libre" de Conde Roa, "que o honra"\nMentres Gerardo Conde Roa consumaba a fin da súa etapa na alcaldía de Santiago o presidente da Xunta, Alberto Núñez Feijóo, ratificaba a versión ofrecida polo compostelán. Dende a localidade luguesa de Abadín, onde inauguraba a rehabilitación dun treito de dez quilómetros de estrada, Feijóo asegurou non ter provocado o cesamento, decidido "libre" e responsablemente" por Conde Roa, unha opción que "o honra como político e como persoa" e que o enmarca na "rexeneración democrática", no "xogo limpo e na coherencia".\nSegundo Feijóo, Conde Roa podería "seguir desempeñando o seu labor" porque "gañou as eleccións con maioría absoluta e porque non está condenado por ningunha sentenza firme", pero "adoptou a decisión" de "non seguir facendo dano á súa cidade e á institución que representa". "Eu agradézolle que optase por esta opción", di.\nMáis sobre O affaire Conde Roa\nLeo Bassi 1 - Conde Roa 0\nmércores 18, abril 2012\nCoa dimisión do alcalde compostelán polas súas débedas con Facenda péchanse quince días dun espectáculo que pouco axudou á imaxe da cidade. No especial dedicado a este tema podedes seguir a evolución dos acontecementos, dende a prohibición de que Leo Bassi actuase no Teatro Principal, as revelacións sobre o fraude cometido por Conde Roa ou o acto convocado polo cómico italiano no Obradoiro, que podedes ver neste vídeo.\nO substituto de Conde Roa, continuísta pero tranquilo\nÁngel Currás toma o bastón de mando da capital galega asegurando que cambia "o capitán" pero non "a nave", aínda que cos retos de apaciguar a alterada vida municipal compostelá e de lograr o apoio de todo o seu propio equipo


Club Baloncesto Seis do Nadal - Coia: O C.BC. SEIS DO NADAL PARTICIPOU NO TORNEO BABYBASKET 2015 DO MARÍN PEIXEGALEGO\nO C.BC. SEIS DO NADAL PARTICIPOU NO TORNEO BABYBASKET 2015 DO MARÍN PEIXEGALEGO\n(Os equipos do club que participaron no Torneo Babybásquet en Marín)\nO club Club Baloncesto Seis do Nadal - Coia participou no Torneo Babybásket de categorías premini e minibásquet que organizou o Marín Peixegalego o pasado domingo día 7 de xuño do 2015 na vila de Marín.\nOs equipos da nosa entidade que participaron no torneo son o Alevín Masculino "B", adestrado por Silvia Caíño e Aldara Martínez, que disputou os seus partidos no pavillón A Raña; e o Benxamín Feminino, adestrado por Sandra Solano e Laura Abraira, que xogou os seus partidos no Pavillón Sequelo.\nOs equipos de categoría mini masculina que xogaron xunto ao noso Seis do Nadal "B" foron o CB Marín e o CB Tui. En cateogría premini feminina os equipos que compartiron cartel co Seis do Nadal foron o CB Marín e CB Arxil (Pontevedra).


- Bando informativo sobre a posta en marcha do Portelo da Deputación Provincial - Concello de Rianxo - rianxo\n- Bando informativo sobre a posta en marcha do Portelo da Deputación Provincial - Concello de Rianxo\nO Concello de Rianxo ven de asinar un Convenio coa Deputación Provincial da Coruña que permitirá a presentación de escritos pola veciñanza e colectivos de Rianxo dirixidos á entidade provincial ou a calquera dos seus órganos así como no tocante á documentación municipal que este concello precise remitir á Deputación.\nOs prazos administrativos contarían unha vez achegada esa documentación no rexistro municipal e tería igual validez que se fose presentada no Rexistro da Deputación Provincial na Coruña, o mesmo que xa acontece coa Xunta de Galicia.\nEntre as obrigas do concello sinalar que se admitirán os escritos dirixidos aos diferentes órganos da Deputación, o cotexo das copias que así se requiran, deixarase constancia nos rexistros da entrada deses escritos e remitiranse posteriormente á Deputación.\nEntendemos é unha medida positiva para a veciñanza, pois avanza na creación dun portelo administrativo único que reduce os desprazamentos para realizar trámites coas diferentes administracións.\nA isto iranse sumando cada vez novas xestións a través de ferramentas electrónicas para ser máis doada a relación cidadán-administración.\ndeputación bando portelo administración


O conselleiro de Cultura e Educación comproba a posta en marcha da iniciativa dos contratos-programa no IES Lamas de Abade | Amtega\nO conselleiro de Cultura e Educación comproba a posta en marcha da iniciativa dos contratos-programa no IES Lamas de Abade\nmércores, Febreiro 15, 2012 - 16:15\nO centro desenvolve a liña de reforzo, orientación e apoio para potenciar a aprendizaxe e rendemento do alumnado\nA Consellería investiu no que vai de lexislatura máis de 159.000 euros para a mellora das instalacións deste instituto\nO conselleiro de cultura, Educación e Ordenación Universitaria, Xesús Vázquez Abad, deu hoxe conta da posta en marcha do contrato-programa asinado entre o IES Lamas de abade (Santiago de Compostela). Ademais o conselleiro aproveitou o seu percorrido polo centro, no que estudan 823 alumnas e alumnos, para visitar as 4 aulas Abalar nel instaladas, así como para comprobar o estado das instalacións tras as melloras realizadas no instituto no que vai de lexislatura, que supuxeron un investimento superior aos 159.000 euros.\nVázquez Abad destacou o traballo realizado por este instituto para realizar unha autoavaliación e presentar un proxecto de mellora da calidade educativa que vén de asinar como contrato-programa coa Consellería; do que se beneficiarán 11 alumnas e alumnos do primeiro ciclo da ESO e do que participarán 1 profesor e 1 profesor acompañante. En concreto, o centro compostelán desenvolverá a primeira das liñas contempladas na iniciativa de contratos-programa, a de reforzo, a orientación e o apoio, co fin de mellorar as accións que se viñan desenvolvendo ao abeiro do programa de reforzo, orientación e apoio (PROA), dándolles maior relevancia ás accións dirixidas á mellora dos resultados académicos do alumnado con desvantaxe socioeducativa.\nCómpre destacar que cos contratos-programa permanecen as dúas liñas de acción do PROA. Este centro en concreto desenvolve a modalidade de acompañamento escolar fóra do horario lectivo, dirixido ao alumnado que presenta dificultades e problemas de aprendizaxe, así como a aquel con desvantaxe educativa polo contorno sociocultural no que se desenvolve. O obxectivo é potenciar a aprendizaxe e o rendemento deste alumnado mediante a adquisición de hábitos de organización e constancia no traballo, o alento ao estudo, a mellora da súa integración, e o fornecemento dos coñecementos e das destrezas nas áreas instrumentais.\nDurante o seu percorrido polo centro, Vázquez Abad salientou o apoio que a Consellería mantén ao impulso da Formación Profesional, e que se ten materializado neste centro a través da mellora das instalacións para a impartición dos ciclos formativos, nomeadamente a construción dun taller para o de Emerxencias Sanitarias e a mellor das aulas do ciclo formativo de estética. “Estes traballos, unidos a outras reformas executadas no centro no que vai de lexislatura, supuxeron unha achega superior aos 159.000 euros, que dan conta do noso compromiso con este centro”, dixo.\n“Estamos a falar dun instituto –explicou- que traballa ademais arreo para poder participar dos programas máis punteiros desenvolvidos pola Consellería. De feito forma parte do Proxecto Abalar, con 4 aulas dixitais das que se benefician 70 estudantes, que contan con cadanseu ordenador ultraportátil”, ademais do encerado dixital, o ordenador para o profesor e o carriño de carga que compoñen o lote. Este instituto leva tamén leva recibidos 4.500 euros para a mellora da súa biblioteca escolar, e conta con servizo de transporte escolar, que supón unha achega por parte da Consellería de máis de 160.000 euros para este curso.


Tomiño celebra un pleno para axilizar a tramitación de facturas pendentes de pago - Concello de Tomiño\n30 Abr 2020 Tomiño celebra un pleno para axilizar a tramitación de facturas pendentes de pago O goberno local leva tamén á sesión, a prórroga por un ano, do servizo de recollida de lixo\nPosted at 17:49h in Novas\tby\tcecilia\nO Concello de Tomiño celebrará hoxe ás 19.00 horas, Pleno ordinario. Na sesión gardarase a debida distancia de seguridade, ocupando tamén os asientos do público, para garantir os dous metros de distancia preceptivos. Asimesmo, e debido ao estado de alarma, non haberá público, xa que siguen limitados os desprazamentos da poboación.\nOs dous puntos máis importantes son: unha modificación de crédito que ten como finalidade axilizar a tramitación de facturas e a prórroga á empresa Urbaser para continuar un ano máis coa recollida do lixo.\nNa modificación de crédito, que ascende a aproximadamente 500.000 euros, ademáis do pago de facturas, tamén se inclúe a achega municipal que ten que facer o concello despois de ter sido concedida unha nova subvención do IDAE (Instituto de Diversificación e Aforro Enerxético dependente do Ministerio para la Transición Ecológica), para o proxecto denominado “Envolvente Térmica, edificio usos múltiples e mercado de Goián”, subvencionado con 254.567,21. Estes fondos do IDAE proveñen do Programa Operativo FEDER de crecemento sostible 2014-2020.\nEste proxecto, presentado no ano 2019, foi recentemente aprobado e busca mellorar a eficiencia enerxética do edificio anexo ao mercado de Goián. A achega municipal a este proxecto é de 83.000 euros. Deste xeito o concello de Tomiño continúa, coas subvencións concedidas polo IDAE, coa mellora de edificios públicos para reducir o consumo enerxético e mellorar a sostibilidade.\nAsimesmo o concello tamén obtivo unha subvención da Comisión Europea para investir nas infraestructuras necesarias para ofrecer Wi-Fi de alta calidade de xeito gratuito en espazos públicos denominada WiFi4EU. Para este proxecto a achega municipal é de 5.000 euros que se suman aos 15.000 achegados pola Comisión, nun plan que chega a máis de 3.400 localidades de toda Europa, das cuales foron beneficiarias Vigo e Tomiño na nosa Área Metropolitana.\nPor último tamén se destaca a previsión de 30.000 euros para o Plan de Reactivación Económica impulsado polo goberno, que buscará consensuar unha serie de medidas co comercio local coa finalidade de paliar a crise económica que previsiblemente seguirá ao Estado de Alarma. Con este fin, para o vindeiro luns convocouse unha reunión da Mesa do Comercio, na que se comezarán a debatir as medidas destinadas a reactivar o comercio local, competitividade, fidelización dos clientes, novas ferramentas facilitadoras das ventas etc.\nPor último levarase a pleno a prórroga de un ano máis, do Servizo de Recollida de Lixo á empresa Urbaser; medida necesaria durante os próximos 12 meses mentres o Concello traballa na implantación da segunda fase do Plan Revitaliza da Deputación de Pontevedra, para a cal, segundo avanzou a alcaldesa Sandra González, as empresas que aspiren a ser adxudicatarias, terán que incluir e priorizar medidas impulsadas dentro de dito plan e incluir a compostaxe como unha das súas prioridades.\nA foto corresponde ao pleno de investidura.


CONTROL MOTOR NA ENFERMIDADE DE PARKINSON\nA enfermidade de Párkinson é un trastorno dexenerativo, crónico e progresivo, que afecta ao sistema nervioso central e que inevitablemente conduce aos enfermos que o sofren a unha situación de invalidez e dependencia de axuda externa. É unha entidade frecuente nas persoas de idade avanzada, cunha prevaleza que varía, segundo os estudios, entre 500 e 1500 casos por 100.000 habitantes. A súa distribución é universal aínda que a frecuencia da súa presentación varía dunhas áreas xeográficas a outras.\nO tratamento máis habitual da enfermidade é o farmacolóxico, pero, cada vez máis, acompáñase de terapias complementarias que teñen como obxectivo mellorar a vida diaria dos pacientes. Nesta liña o grupo NEUROcom é pioneiro en España na utilización de estimulación sensorial rítmica, xa sea auditiva, visual, cutánea ou propioceptiva, para mellorar o movemento dos enfermos de Párkinson, sobre todo a marcha.\nO obxectivo consiste en desenvolver un programa de actividade motora con ritmos externos impostos , pois observamos que a imposición destes patróns mellora a capacidade ambulatoria dos enfermos. Para elo utilizamos técnicas de electromiografía, actigrafía, polisomnografía e Tomografía por Emisión de Positrones (PET). Máis recentemente empezamos a traballar coa Estimulación Magnética Transcraneal repetitiva. Esta técnica está sendo utilizada cada vez máis en medicina para o tratamento de las enfermidades psiquiátricas y neurolóxicas, e existen expectativas razoables de que poida ser útil no Párkinson.\nOs nosos estudios foron financiados pola Dirección Xeral de Investigación da Xunta de Galicia desde o ano 1999 a través de tres Proxectos de Investigación cuxo investigador principal é o Prof. Javier Cudeiro, e que nos garantan poder continuar cos traballos iniciados ata o ano 2010.\nComo resultado dos proxectos mencionados, temos patentado un dispositivo de axuda aos enfermos. A propietaria da patente é a Universidade da Coruña, e o investigador principal é o Prof. Cudeiro.\nOs nosos estudios sobre Párkinson e Estimulación rítmica foron galardoados con tres premios nacionais de investigación:\nPremio Fundación APMIB, 2001\nPremio Infanta Cristina (Imserso) 2004 na modalidade I+D+i (accesit)\nII Edición de los premios de Investigación Federación Española de Parkinson. Accesit único\nNa actualidade continuamos colaborando coas Asociacións de Párkinson de Coruña e Ferrol, aos que lle debemos a nosa mais profunda gratitude, e comezamos a colaborar coa Fundación de Párkinson Madrid. O noso interese sigue centrado en axudar no día a día aos enfermos para diminuír a súa dependencia e mellorar a súa autonomía persoal. Estamos desenvolvendo novas aplicacións e axudas técnicas para esa finalidade en colaboración coa Universidade de Santiago e a Universidade Carlos III de Madrid, para mellorar non só a marcha dos pacientes senón tamén o sono.


SANIDADE PUBLICA NO PORTAL DE TRANSPARENCIA O TEXTO MEDIANTE O QUE SE CREA E REGULA O CONSELLO TÉCNICO DE ATENCIÓN PRIMARIA\nO portal de transparencia da Xunta de Galicia vén de publicar, no día de hoxe, unha Orde da Consellería de Sanidade pola que secrea e regula a composición, funcionamento e organización do Consello Técnico de Atención Primaria, tal e como acordara o departamento sanitario do Executivo galego coas organizacións sindicais, en reunión celebrada o pasado día 8, logo do proceso iniciado por Sanidade para poñer en marcha un novo modelo do primeiro nivel asistencial.\nNo consello estarán representados os colexios profesionais do ámbito sanitario, as sociedades científicas, as organizacións sindicais, asociacións, entidades locais e os usuarios, entre outros.\nConsidérase necesaria a creación deste Consello que, cun carácter permanente, realice funcións en relación con aspectos científicos, sociais e profesionais no ámbito da atención primaria, dende unha visión multidisciplinar, que se reflicta na súa composición e que poida aconsellar e tratar os programas e medidas a desenvolver neste proceso.\nTal e como recolle a proposta hoxe publicada, serán funcións do Consello Técnico de Primaria: a análise e avaliación das necesidades de recursos humanos no ámbito da Atención Primaria; a análise da mellora da súa capacidade resolutiva e da carteira de servizos; das liñas de xestión de procesos asistenciais de Atención Primaria e de propostas de mellora das relacións de Primaria coa Atención Hospitalaria; e o estudo e análise de propostas de nova organización da xestión do primeiro nivel asistencial.\nOutras funcións do Consello son: propoñer e elaborar programas de intervención comunitaria para a mellora da saúde da poboación e asesorar ao Sergas nos asuntos do seu ámbito de competencias, especialmente no que se refire á prevención, diagnóstico precoz e mellora da accesibilidade da atención sanitaria e sobre aspectos relacionados coa formación, docencia e investigación da Atención Primaria, asi como presentar propostas de mellora dos servizos no ámbito das funcións descritas.\nTamén analizará o Consello as liñas de xestión de procesos asistenciais de Primaria e de propostas de mellora das relacións entre Primaria e Hospitalaria.\nSeguindo coas funcións contempladas na proposta de redacción da Orde hoxe publicada, o Consello tamén encargarase do estudo e análise de propostas de nova organización da xestión de Primaria; do asesoramento sobre aspectos relacionados coa formación, docencia e investigación no primeiro nivel asistencial; da presentación de propostas de mellora dos servizos do Sergas; de estudar e emitir informes sobre plans, programas ou proxectos, e, ademais, da análise e avaliación das necesidades de recursos humanos.\nO Consello Técnico de Atención Primaria estará formado por un máximo de 45 persoas de recoñecido prestixio, recoñecemento social e traxectoria profesional acreditada no ámbito sanitario.\nO Consello contará con vogais a proposta de Sociedade Española de Médicos de Atención Primaria; da Sociedade Española de Médicos Xerais e de Familia; da Asociación Galega de Medicina Familiar e Comunitaria; da Asociación Galega de Pediatría de Atención Primaria; da Asociación Galega de Enfermería Familiar e Comunitaria; da Sociedade Galega de Fisioterapeutas; da Asociación Española de Traballo Social e Saúde; da Asociación de Farmacéuticos de Atención Primaria de Galicia, así como un vogal a proposta de cada unha das organizacións sindicais con representación na mesa sectorial de sanidade.\nTamén haberá un vogal a proposta da Federación Galega de Municipios e Provincias; das asociacións que forman parte do Consello Asesor de Pacientes; dos Colexios Oficiais de Galicia de Médicos, de Enfermería, de Farmacéuticos; de Fisioterapeutas; e de Traballadores Sociais.\nAsemade, no Consello estarán representadas as consellerías da Xunta competentes en materia de Educación e de Servizos Sociais; así como Urxencias Sanitarias de Galicia-061, e os departamentos do Sergas de recursos económicos, humanos, formación e tecnoloxías da información.\nSinalar, así mesmo, que o nomeamento das persoas membros do Consello terá unha duración de tres anos, procurándose unha composición paritaria entre homes e mulleres. Tal e como se indica na proposta de redacción da Orde, o pleno do consello reunirase, polo menos, dúas veces ao ano, ou a requirimento da presidencia ou dun terzo dos seus membros.


Valle de los estudios: O CAMIÑO INGLÉS\nO curso 2016-2017 está chegando ao seu fin e os alumnos de 5º de EP faremos un pequeno resume das actividades feitas nel e do que aprendemos de cada unha delas. Así que retomamos a nosa primeira visita do curso:\nDado que este curso o centro de interés das nosas actividades é o barrio de Ferrol Vello e que por ese motivo no colexio estase a realizar o Proxecto Terra coa mesma temática, queríamos facer alguna saída cultural que nos permitise aproximarnos a este barrio a aprender moito sobre el. Posto que o Camino Inglés, seguido por numerosos peregrinos, iníciase aquí, pareceunos que sería moi interesante facer unha pequeña parte del cos nosos alumnos de 5º e 6º de EP.\nA pesar de que tivemos que pospoñer dita saída debido as condicións climatolóxicas, ao fin o día 20 de outubro puidemos facelo.\nfoto xunto ao monolito de pedra co escudo\nÉ aquí mesmo, na mesma dársena de Curuxeiras onde comeza o Camino Inglés. Un monolito de pedra co escudo de Galicia labrado, onde as sete cruces representan as sete provincias do antigo Reino de Galicia, constitúe a primera sinal deste itinerario.\nIniciamos o percorrido pola rúa Carmen Curuxeiras, vía decadente do primitivo Ferrol Vello formado por estreitas rúas e preto de onde se situaba o antigo Hospital de Peregrinos do Espíritu Santo, destinado a pobres e enfermos, que funcionou ata 1780.\nO itinerario urbano continúa por la Rúa San Francisco e pasa xunto á igrexa do mesmo nombre. Xusto despois atopámonos o Parador Nacional, co palacete de Capitanía; ambos rodeados polos xardíns de Herrera, excelente mirador sobre a ría, os asteleiros e os diques militares. Seguimos de frente por la rúa Real, onde os profes nos explicaron que inicia o barrio da Magdalena, de viviendas modernistas e deseñado en forma de tableta de chocolate (con seis rúas paralelas cortadas por otras nueve transversais). A continuación pasamos ao carón da praza do Marqués de Amboage, pola praza de Armas, e polos xardíns do Cantón de Molíns.\nPalacete de capitanía\nPraza Marqués de Amboage\nDe seguido aproximámonos ao Arsenal para así acceder ao barrio portuario de Esteiro e pasamos xunto aos cuarteis da Infantería de Marina; e rodeamos o perímetro da muralla dos asteleiros ferroláns. Puidemos pasar xunto a cárcere militar para acercarnos ao barrio de Caranza (o máis poboado de Ferrol).\nCando xa estabamos un pouco cansos, chegamos á avenida ol Mar, pegada á ría. Xunto a ela, rodeada de zona verde, sitúase a capilla de Santa María de Caranza, bo lugar para tomarse un breve descanso disfruntando da merenda que traíamos e divertíndonos cos compañeiros no parque.\nTras o merecido descanso, retomamos a camiñata, non sen antes decatarnos das fermosas vistas da ría de Ferrol. Tras percorrer a parte do camino inglés que transcorre por Ferrol, pasamos ao que vai polo municipio de Narón e que transcorre polo Polígono Industrial da Gándara. Xusto alí, antes de coller hacia a Faisca rematamos a primeira fase deste primero tramo do Camino Inglés; cunha panorámica privilexiada dos municipios situados á outra beira: Neda e Fene.\nAínda que acabamos moi cansos, gustounos moitísimo a experiencia e quedamos con gañas de chegar ata Neda para rematar esta primeira etapa do Camino Inglés. De seguro que non tardaremos en organizalo…\nProtección Civil de Ferrol acompañounos en todo o traxecto e velou pola nosa seguridade. Sen eles sería moito máis complexo, asi que moitas grazas pola vosa axuda.\nFoto quitada no camiño xunto unhas das cunchas que sinalizan o Camiño de Santiago.\nPublicado por FABIOLA en 4:26\nDIFRUTAMOS DO PREMIO LUIS FREIRE CUNHA VISITA AO A...


Sheraton niagara falls casino de crédito\no que fai muck dicir no poker rdr2\nO venres, Tory MP para o Oeste Suffolk Mateo Hancock presentou unha moción para esixir o xogo en liña roupa que desexan ofrecer servizos para o reino UNIDO apostadores para realizar unha UNIDO Xogo Comisión de emisión da licenza.\nO 7 de febreiro de Hancock vai ter de 10 minutos para facer o seu caso ao Parlamento, despois de que unha oposición MP vai ter de 10 minutos para refutar. Despois de 20 minutos de fama, Hancock proxecto de lei vai ir para a parte de atrás de unha moi longa liña de contas esperando para ser considerado durante a seguinte sesión Parlamentaria (entre Maio de 2012 e Maio de 2013). Aínda que o goberno expresou gran interese en facer cambios para o reino UNIDO actual remoto regras do xogo, John Penrose, Tory ministro de Turismo e Patrimonio que supervisa todas as cousas xogos de azar, advertiu a semana pasada que el non era "contando as miñas galiñas" no Parlamento xestionar o xogo en liña cuestión no embalado sesión lexislativa. Un Departamento de Cultura, Medios e Deporte portavoz dixo xogos de Azar, a Conformidade que, aínda que apoiado Hancock intencións, "cremos que non pode ser máis eficaz formas de acadar o amplo ten como obxectivo detrás deste Privada Membros do Proxecto de lei." Hancock é un firme defensor do reino UNIDO horseracing industria, cuxos membros teñen en voz alta reclamou que anual casas de apostas' Levy reduciuse case á metade nos últimos tres anos sheraton niagara falls casino de crédito. Eles culpan a diminución en 18 grandes casas de apostas que teñen desprazado en liña operacións dende o reino UNIDO para branco-listado xurisdicións como Alderney e Xibraltar, que ofrecen máis favorable taxas de impostos o que fai muck dicir no poker rdr2. Hancock, dixo el entendeu casas de apostas ", que din que eles non teñen elección, pero para ir offshore, porque os seus competidores xa o fixeron.\nComo eles, eu quero ver un nivel campo de xogo, onde todo o mundo pode competir de forma xusta no reino UNIDO." Hancock proxecto de lei tamén esixen a todos para doar 'bastante' para a Imposición o que fai muck dicir no poker. Obter o máis recente xogo de noticias de Calvin Ayre o que fai muck man significa en pôquer.


Turismo Silleda || O mosteiro de Carboeiro xa conta cunha oficina de atención ao público\nO mosteiro de Carboeiro xa conta cunha oficina de atención ao público\nO mosteiro de Carboeiro xa dispón dun local para a recepción de visitantes. Este espazo foi habilitado nas dependencias das antigas cociñas do mosteiro, logo da realización de traballos de conservación e mellora deste edificio, contiguo á sala de exposicións.\nDende o pasado sábado o guía turístico que traballa en Carboeiro a través dunha bolsa da Feuga xa recibe aos visitantes nesta oficina, onde se colocou mobiliario, material divulgativo, libros e tamén unha estufa, mellorando considerablemente as condicións de traballo e a calidade na atención aos visitantes.\nAgora, en lugar de acceder ao mosteiro pola porta de entrada á igrexa, os visitantes deben de entrar polo claustro.\nO horario de visita mantense, de momento, nas xornadas de xoves e venres de 12.00 a 16.00 horas e sábados, domingos e festivos, de 11.00 a 17.00 horas. En canto mellore o tempo o horario será modificado de novo, ampliando as posibilidades de visitar un dos monumentos máis emblemáticos do románico en Galicia, ata o que se achegan milleiros de persoas cada ano.


Como reparar unha división zip arquivo? - DataNumen\nPara reparar unha división zip file (supoña que o nome do ficheiro é 'mysplit.zip'), faga o seguinte:\n1. descargar DataNumen File Splitter e instálalo no teu computador.\n3. Fai clic no botón "Unirse".\n4. No diálogo "Únete", selecciona todos os ficheiros divididos e engádeos á lista de ficheiros orixe.\n5. Asegúrese de que a orde das pezas da lista é a mesma que a súa orde orixinal, é dicir, mysplit.z01 é o primeiro e mysplit.z1 é o segundo, etc. e mysplit.zip é o último.\nUse o botón "Subir" e "Baixar" para axustar a súa orde se é necesario. Se unha parte está perdida ou está corrupta, entón podes ignorala, pero aínda tes que manter a súa orde. Por exemplo, se se perde a parte 2, asegúrese de que as partes da lista son mysplit.z01, mysplit.z03, ..., mysplit.zip.\n6. Define o nome do ficheiro de destino, como mysplit_merged.zip\n7. Faga clic en "Start Únete "para unir as partes ao ficheiro de destino mysplit_merged.zip.\n8. Despois de completar o proceso de unión, pode start DataNumen Zip Repair e reparar mysplit_merged.zip como normal zip arquivo. O ficheiro fixo conterá os datos de todas as partes da división Zip arquivo. Podes abrilo con popular Zip utilidades, como WinZip, GañarRAR, Etc\nunirse, zip arquivo


ConectaCoruña.Tu revista digital: Os traballadores da Fábrica de Armas inician un peche de 48 horas en contra do ERE\nOs traballadores da Fábrica de Armas inician un peche de 48 horas en contra do ERE\nOs máis de 170 dos traballadores/as da Fábrica de Armas iniciaron na tarde deste martes un peche no interior das instalacións da Coruña, en rexeitamento ao ERE presentado por Santa Bárbara Systems (do Grupo General Dymanics) e as pretensións de rematar coa actividade da empresa. A medida de presión estenderase até a tarde do próximo xoves.\nO calendario de mobilizacións continuará a próxima semana, coa convocatoria dunha folga de dous días. Aproveitando os paros, os traballadores/as trasladaranse na noite do martes até Madrid, para mobilizarse ao día seguinte diante da sede de General Dynamics, xa que alí terá lugar unha nova reunión do período de consultas do ERE.\nAsí mesmo, o xoves 7 de marzo, o persoal realizará unha marcha a pé dende a fábrica até a Delegación do Goberno, que sairá por volta das 10:30 horas.\nDende a Sección Sindical da CIG criticaron a falta de documentación achegada por parte empresa, así como o inmobilismo amosado até o de agora a respecto das posíbeis alternativas ao expediente de extinción para o conxunto do cadro de persoal e o peche da factoría.\nO responsábel da sección sindical, Xabier Rioboo sinalou que dende a CIG se continúa defendendo a necesidade de combinar os pedidos do Ministerio de Defensa coa busca de carga de traballo no ámbito civil, e mesmo sábese de empresas de ámbito galego que estarían interesadas en facer pedidos á fábrica coruñesa.\nPorén, denuncia, a empresa négase a aceptar calquera proposta alternativa de traballo. Por iso, aseverou que "teñen un plan estabelecido e parece que non lles cabe outra opción que o peche da fábrica”. Neste senso, dende a Sección Sindical volveron censurar que o grupo General Dynamics non teña cumprido cos compromisos de inversións tecnolóxicas e achega de carga de traballo que adquiriu no momento da súa privatización.\nEn canto ás declaracións feitas dende o Ministerio de Defensa desentendéndose da decisión do grupo empresarial, Rioboo denunciou que "parece que antes de saber sequera como rematará este proceso xa se estivesen repartindo do pastel".\nCONECTACORUÑA | ECONOMIA Y FINANZAS | 23:16


Os mares de Irlanda: O pobo xavante\nO pobo xavante\nEsta fin de semana caeu nas miñas mans un raro dicionario xavante-portugués e portugués-xavante, editado en 1987 e revisado e actualizado en 2004. Edítao a Sociedade Internacional de Lingüística e saíu de Cuiabá, capital do Mato Grosso.\nA lingua xavante posúe 13 vogais e 13 consoantes. Tentando pronunciar as vogais a través da explicación do dicionario crin voltarme tolo (lembrei o õ estoniano e o que lle custou ao Tespis pronuncialo!). As consoantes son máis doadas, aínda que a maioría non son exactamente como as coñecemos e temos que mudar un chisco o xeito de abrir ou pechar os beizos. Téñenche gheada, coma o galego. O xavante ten catro tipos de verbas: os verbos, os substantivos, os modificadores e as palabras de función preposicional.\nOs verbos semellan difíciles de aprender. Mudan segundo a situación en que son empregados. Se o suxeito é singular é dun xeito. Se é plural de dous membros, doutro. Se é plural de tres ou máis, doutro. Os verbos rexístranse na terceira persoa do singular, pois non existe o infinitivo. Ademais, moitos verbos non se entenden (non teñen sentido) no presente, tendo que se escribiren no dicionario como expresións verbais que indican unha acción rematada. Os substantivos divídense principalmente en posuíbles ou non posuíbles. Segundo quen o posúa, hai que empregar un ou outro prefixo. Se o posúe unha persoa (a cabeza de alguén, por exemplo), emprégase da-, mentres que se o posúe algo (unha asa dunha xerra, por exemplo), empregarase ĩ-. Os substantivos non posuíbles (a maioría nomes de persoa ou topónimos) non precisan prefixo ningún.\nO pobo xavante foi masacrado e perseguido "até" a década dos 1930, fuxindo e recluíndose no leste do Mato Grosso e no noroeste de Goiás. Nun primeiro momento quíxose convertilos e pacificalos, mais sempre remataban por voltar á selva e se ocultaren. Actualmente hai arredor duns 7000 membros deste pobo. Como moitos pobos indíxenas brasileiros, as súas principais actividades eran a caza, a pesca e a recolleita de froitos. Hoxe en día viven asediados pola gandaría irrespectuosa e o cultivo da soia, que están a ocupar, como sabedes, enormes extensións de terreo na Amazônia que antes eran selva. O lado positivo é que se están a dar pasos para a protección da súa cultura por parte dos seus membros, comezando algúns deles mesmo a aprender a escribir a súa lingua para preservar a súa cultura no futuro de modernización (verba ultraxada, maltratada, violada e enxoita de vida) que lles agarda.\nUnha das cousas que máis me sorprendeu deste pobo é o ritual de paso de nenez a ser adulto. Entre os 10 e os 18 anos, todo membro masculino da tribo ten que pasar cinco anos recluído nunha casa chamada Hö, onde só poder ter contacto cos seus padriños e só pode saír a cazar, pescar ou determinados rituais. Imaxinades cinco anos metido nunha casa xavante sen poder saír nin falar con ninguén? Tras pasar eses cinco anos, a tribo fai unha festa chamada dañono, onde lle furan a orella cun óso de onza parda, a partir do cal xa o consideran adulto e lle dan unha muller escollida previamente. Os casamentos só son permitidos entre membros de clans diferentes, que son tres: âwawẽ, po'reza'õno e topdató (este derradeiro case sempre vencellado aos âwawẽ). Que máis queredes, ho!? Cinco anos rañando no carallo e aínda por riba lévanvos a muller xa para o leito.\nUn pobo interesante o xavante. Unha aperta a todos e todas!\nDeséxovos a todos to ti :-)\nPublicada por Moncho Pais ás 00:47\nInteresantes desde logo que si. Perseguidos como moitísimos outros pobos do mundo (e como moitas outras culturas). Ora ben; o que resiste, vence. Agardemos que así sexa.\n3 de dezembro de 2008 às 18:01\nMoitos povos indíxenas de Sudamérica chamados "primitivos", (isto é así para os que non son da póla incaica ainda presente no Perú e Bolivia e parte do norte de Arxentina e Chile), foron exterminados. Maioritariamente pasou isto na Arxentina e no Brasil polo peso que tivo a repoboación destes paises con inmigrantes e polo pouco desenvolvemento dos indíxenas en comparanza cos Incas no lado andino.\nNa meseta do Matto Grosso, na Pampa, nas Beiras uruguaias (albufeiras) no lindeiro co Brasil, no Chaco paraguaio e na Amazônia as tribos eran na meirande parte cazadores e recolledores, moitos nómadas dentro dun territorio, mudando de verán a inverno e pola escaseza ou abondadía de víveres.\nMoitos gabámonos da extensión de falantes do portugués na América e do castelán. Pero hai que ter en conta que non son línguas orixinais deses sitios (e en moitos casos foi inserida con sangue), son invasoras.\nAgás o quichua (lingua incaica) e o guaraní (cooficial no Paraguai), lamentabelemente existe pouco futuro para as demáis línguas aborixes naturais, e por tanto han perderse diferentes xeitos de ver o mundo.\n8 de dezembro de 2008 às 14:05\nAo que todos nos temos afrontado\nMorte ao Borbón


Catro pilotos de rally darán un curso gratuíto de condución financiado con multas - VigoÉ\nNesta primeira quenda serán 30 persoas (15 homes e 15 mulleres) de idades comprendidas entre 18 e 40 anos -todas elas empadroadas no Porriño- quen reciban as clases teóricas e prácticas. A parte teórica impartirase no Multiusos de Torneiros e a práctica en vehículo nun circuíto habilitado no PPI-6 do Polígono Industrial de A Granxa.\nAres e Pintor participarán como monitores xunto ao piloto porriñés David González e ao mosense Miguel Rodríguez. Ademais, colaborarán varios axentes da Policía Local do Porriño, que coordina a intendencia e loxística deste curso.\nO curso prolongarase durante os meses de outubro, novembro e decembro, sempre en sábados de 09.00 a 13.30 horas. En cada quenda haberá 30 persoas. Na prevista para o 19 de outubro, participará un grupo de maiores de 40 anos, tamén paritario.


casa » Últimas noticias » Compañías aéreas » Allegiant anuncia novos voos sen escalas de Key West\nCompañías aéreas • Aeroporto • Aviación • Noticias de viaxes de última hora • Viaxes de negocios • Caribe • noticia • Reconstrución • Responsable • Turismo • transporte • Actualización do destino da viaxe • Novas de Viaxes • Noticias de última hora dos Estados Unidos • Noticias varias\nAllegiant espera que Key West sexa un gran atractivo para os viaxeiros de lecer que buscan un lugar de vacacións accesible e cómodo para escapadas de inverno cálidas.\nAlegente lanzar voos desde o aeroporto rexional de Asheville a Key West o 18 de novembro.\nAlegado para comezar o servizo desde o aeroporto internacional de St. Pete-Clearwater ata Key West o 19 de novembro.\nAllegiant utilizará avións Airbus A319 nas novas rutas de Key West.\nAllegiant engadirá servizo sen escalas desde o aeroporto rexional de Asheville (AVL) de Carolina do Norte ao aeroporto internacional de Key West (EYW) a partir do 18 de novembro e servizo sen escalas desde o aeroporto internacional de St. Pete – Clearwater (PIE) de Florida á cidade da illa a partir do 19 de novembro.\nAllegiant ten previsto servir Key West dúas veces por semana e en días variables en cada unha das novas rutas, usando Airbus Avión A319.\n"Key West é un dos destinos máis demandados nos Estados Unidos neste momento", dixo Drew Wells, vicepresidente sénior de ingresos e planificación de redes de Allegiant. "Agardamos que sexa un atractivo aínda maior para os viaxeiros de lecer que buscan un lugar de vacacións accesible e cómodo para as cálidas escapadas de inverno."\nEn xuño, Alegiant engadiu un servizo sen escalas dúas veces por semana a Key West en avións Airbus A319 procedentes do aeroporto internacional de Nashville (BNA), Aeroporto internacional de Pittsburgh (PIT) e o aeroporto internacional de Cincinnati / Northern Kentucky (CVG).\n"Estamos encantados de recibir aos visitantes de Carolina do Norte da rexión de Asheville e aos nosos veciños da Florida de Tampa – St. Pete, xa que este novo servizo axudará a eliminar os coches que viaxan pola estrada ultramarina ", dixo Richard Strickland, director de aeroportos do condado de Monroe nos Florida Keys.


Barbanza, por Certo: 06/07/11\nRibeira: este sábado 9, nova e derradeira asemblea da Cofradía da Dorna\nRibeira, 6 de xullo de 2011. O vindeiro sábado 9 de xullo terá lugar a cuarta e derradeira asamblea de peñas de cara LXIII Singladura da Festa da Dorna, que desta volta celebrarase no salón de actos da Casa do Mar ás 20:03.\nÉsta será a derradeira oportunidade para participar na organización da festa e botar unha man á xente que traballa por ela. Os temas a tratar serán principalmente pechar todo o relativo aos xogos e actividades Dorneiras, distribución da colaboración das peñas entre as actividades e xogos. Ademáis poderase propoñer calquera actividade nova, preguntar dúbidas aos organizadores das actividades que estean presentes e apuntarse ao Facho Dorneiro, que é a actividade inaugural da Festa da Dorna 2011.\nPor outra banda, os novos socios poderán recoller os seus carnés de Dorneiros.\nNo que atinxe ás sudadeiras dorneiras que, como xa se sabe son brancas e levan o deseño de Mª José Fernández García da peña Comando Dorneiro, gañadora do premio A Jata Ruín de la Praia, estarán á venta dende este venres 8 de xullo ata esgotar existencias, ao módico prezo de 14€, en Podium Sport (Rúa 9 de Agosto, ver mapa coa ruta dende a Praza do Concello). Recoméndase levar os cartos xustos para colaborar a evitar problemas co cambio.\nRibeira: este xoves 7, no auditorio, presentan o borrador da Lei de Xuventude de Galicia, ao que se poden facer aportacións\nAgardamos que a reunión de mañá sirva para algo máis que a que houbo na aínda non aberta Casa da Xuventude de Ribeira\nRibeira, 6 de xullo de 2011. O Concello avisa de que a Consellería de Traballo e Benestar, a través da Dirección Xeral de Xuventude e Voluntariado, está a traballar na elaboración do borrador de Anteproxecto de Lei de Xuventude.\nCo obxecto de informar do mesmo e recoller as propostas ao respecto dos mozos e mozas de Riveira e dos colectivos e entidades afectados, mañá xoves día 7 de xullo levarase a cabo a presentación do borrador de Lei de Xuventude de Galicia no Auditorio Municipal ás 20.00 horas, nun acto que contará coa participación de técnicos responsables da referida Dirección Xeral.\nEsta actividade está organizada pola Concellería de Xuventude do Concello, a través da Oficina Municipal de Información Xuvenil, e á mesma están convidados todos os mozos e colectivos que desexen asistir, sen necesidade de inscrición previa.\nPor outra parte, cómpre informar de que o referido borrador pódese consultar na páxina web www.xuventude.net, que deixa aberta a posibilidade de facer aportacións ao mesmo vía internet.\nescribiu Xornal Certo ás 20:15:00 0 falaron ligan este escrito\nRibeira: este sábado, 9 de xullo, concerto de saxos na igrexa de Santa Uxía\nRibeira, 6 de xullo de 2011. O vindeiro sábado día 9 de xullo, a partires das 19.30 horas terá lugar na Igrexa Parroquial de Santa Uxía o concerto de clausura do curso 2010/2011 da Aula Galega de Saxofón.\nEsta actividade, impulsada dende o Conservatorio Profesional de Música de Ribeira e organizada polo profesor de saxofón José Fungueiriño Ramos, está impartida polo mestre Rodrigo Vila, profesor do Conservatorio Superior das Illas Baleares.\nA actividade xunta en Ribeira, unha fin de semana ao mes, a estudantes de saxofón do conservatorio local e de diferentes puntos da xeografía galega como Rianxo, Valga, Santiago, Sanxenxo, Pontevedra, Vila de Cruces, Vigo, Ourense, etc... Todos eles coa intención de intercambiar experiencias e mellorar e ampliar a súa formación arredor do saxofón.\nO concerto deste fin de semana pon remate a un excelente ano para os alumnos da aula, xa que tres deles (un dos cales é alumno ademais do conservatorio riveirense) acadaron o acceso ó grao superior no Conservatorio Superior das Illas Baleares, considerado un dos conservatorios con mellor nivel de saxofón do país.\nO concerto contará coa colaboración de catro antigos alumnos da Aula que xa remataron os seus estudos superiores ou están a piques de facelo en Salamanca e Illas Baleares e que serven de exemplo para os máis novos.\nRibeira: un autobús turístico con dúas rutas contribuirá a que os visitantes coñezan mellor os atractivos do municipio\nFuncionará de luns a venres, a partires de mediados deste mes de xullo\nO equipo de goberno quere establecer tamén un roteiro marítimo, xa no vindeiro verán, que conecte coa outra marxe da Ría de Arousa\nMarquesinas promocionando o turismo, unha idea do executivo anterior\nRibeira, 6 de xullo de 2011.- O Concello de Riveira vai habilitar dende mediados deste xullo e por espazo dun mes un autobús turístico que percorrerá os lugares e emprazamentos máis atractivos e emblemáticos do municipio.\nEsta novidosa actuación está promovida dende a Concellería de Fomento do Emprego, Comercio, Turismo e Pemes que dirixe Anxo Orellán e ten como obxectivo facilitar a través deste medio de transporte que os visitantes descubran os lugares de maior interese turístico das nove parroquias, de forma cómoda e nun período abarcable de tempo.\nDada a diversidade de lugares visitables, organizaranse dous itinerarios que funcionarán cada mañá de forma alternativa nos cinco primeiros días da semana: luns, mércores e venres por unha parte, e martes e xoves por outra.\nA falta de definir ambas rutas e as súas escalas, algúns dos lugares que está previsto visitar son o porto de Palmeira, o faro de Corrubedo, o dolmen de Axeitos, o Carreiro en Aguiño, o parque natural, o parque periurbano de San Roque, o Castro de A Cidá en Carreira e o museo etnográfico de Artes. Mesmo está previsto achegarse ata o monte Curota.\nO autocar disporá 55 prazas e estará rotulado con algunha das imaxes máis simbólicas do turismo de Ribeira. Durante o traxecto, un guía irá explicando os elementos máis atractivos que se vaian visitando e os seus valores patrimoniais.\nOs usuarios unicamente deberán pagar un prezo simbólico pendente de concretar. O servizo estará aberto á reserva anticipada de prazas para grupos organizados.\nServizo integral, con roteiros por mar e terra\nPor outra parte, o Concello xa está a traballar de cara ao vindeiro verán na confección dun servizo de transporte turístico integral que, ademais do autobús turístico, inclúa tamén unha ruta marítima entre Ribeira e a outra banda da ría de Arousa. Con isto preténdese non só facilitar a conexión turística entre ambas marxes, senón tamén permitir que os usuarios coñezan os encraves con maior atractivo do interior da propia ría. Esta iniciativa xa foi falada hai anos, tanto na Pobra como en Ribeira, e nunca chegou a materializarse.\nCoa posta en marcha desta ruta, o autobús turístico será tamén un complemento óptimo para os turistas procedentes da outra banda da ría que recalen na costa ribeirense para coñecer o concello.\nRibeira: Ámbar e Adisbismur organizan este xoves 7 unha xornada deportiva\nRibeira, 6 de xullo de 2011. Mañá, xoves 7 de xullo, terán lugar no Polideportivo da Fieiteira as 8ª xornadas Deportivas entre a Asociación AMBAR e a Asociación Adisbismur (Outes), na que as dúas entidades disputarán un partido de baloncesto e farán competicións de tiros libres. Ao remate dos xogos terá lugar o acto de entrega de trofeos a tódolos participantes, no que contarán coa presenza de Vicente Mariño, concelleiro de Servicios Sociais de Ribeira e Milagros Rey, presidenta de AMBAR.\nDÍA: xoves 7 de xullo\nLUGAR: Polideportivo A Fieiteira\nA praia de Coroso conta con cadeira acuática\nA continuación irán ata o merendeiro de Coroso onde se organizará un xantar de convivencia e rematarase a xornada disfrutando dunha tarde de praia.\nescribiu Xornal Certo ás 19:36:00 0 falaron ligan este escrito\nRianxo: concertos de bandas esta fin de semana do 8 e 9 de xullo dentro do verán cultural\nRianxo, 6 de xullo de 2011. Esta fin de semana están de noraboa os afeccionados á musica de bandas.\nCONCERTO FIN DE CURSO DA ESCOLA DE MÚSICA DE RIANXO\nDÍA: venres 8 de xullo\nCONCERTO DA XOVE BANDA DE NARÓN (VII CICLO DE BANDAS – CONCELLO DE RIANXO)\nDÍA: sábado 9 de xullo\nLUGAR: Campo de Arriba\nO concerto está enmarcado no VII CICLO DE BANDAS, e organizado conxuntamente coa Escola de Música de Rianxo. No caso de choiva o concerto trasladarase ao Auditorio. O Ciclo completarase cos concertos que de seguido se detallan:\n30 xullo - BANDA DE MÚSICA “ARROYO DE LA ENCOMIENDA” (VALLADOLID)\n7 agosto - BANDA DE MÚSICA DE PONLEDESMA\nPendente confirmar data - BANDA DE MÚSICA DAS PONTES\n27 Agosto - BANDA DA ESCOLA DE MÚSICA DE RIANXO\nA Pobra: ata o mércores 27 de xullo, "Mulleres no obxectivo" na casa da cultura\nNoia: as autoescolas participan nun programa de prevención do consumo de alcol e outras drogas ao volante\nEste xoves, xornada en Outes sobre este asunto\nNoia, 6 de xullo de 2011. O Plan Comarcal de Prevención de Drogodependencias vén de desenvolver durante o mes de xullo o programa de prevención do consumo de alcohol nas autoescolas "Cambio de sentido". O obxectivo deste programa é mellorar a información do alumnado das autoescolas en relación aos riscos asociados á condución de vehículos baixo os efectos do consumo de alcohol e outras drogas.\nTamén se pretende incrementar a sensación de "vulnerabilidade persoal" derivada da condución dun vehículo tras consumir alcohol e outras drogas e, polo tanto, reducir o número de accidentes viais entre os mozos nos que intervén o alcohol e outras drogas.\nEste xoves, 7 de xullo, terá unha lugar unha xornada de educación vial no Concello de Outes, a cargo de persoal da Agrupación de Tráfico cunha charla-coloquio na Autoescola Calo ás 10:00 h. e no Centro Social de Outes ás 11:00 h. Esta última vai destinada especialmente ás persoas maiores.\nDodro: reciben no Concello a Rubén Gómez, campión do mundo de piragüismo en categoría C1 Junior\nDodro, 6 e de xullo de 2011. O padeeiro dodrense -é natural de Teaio- fíxose coa medalla de ouro na Copa do Mundo de maratón de piragüismo que tivo lugar en xuño no histórico río Tíber de Roma.\nRubén Gómez competiu na categoría C-1 xuvenil e acadou a medalla de ouro, co que culmina así unha gran tempada que xa tivo os seus precedentes no Campionato de España de maratón, no que conseguiu facerse coa segunda posición. A proba consistiu en cubrir 17,2 kilómetros distribuídos en catro voltas con outros tantos porteos.\nA selección española de maratón, a cargo do técnico Juan Carlos Rodríguez, obtivo ademais outras 5 medallas, dúas de ouro, dúas de prata e unha de bronce. Delas nada menos que 4 medallas corresponden a palistas do equipo As Torres-Romaría Vikinga, ao que pertence Rubén. O Concello manifestoulle a Rubén a súa felicitación polo logro, que recoñece o seu esforzo.\nDodro xa ten, deste xeito, dous campións do mundo.\nRibeira: o Psoe local pronúnciase sobre a polémica do IES Coroso\nnota-prensa-centro-integrado.pdf Download this file\nCultura: o Museo da Estrada pon en liña todos os números da súa revista cultural\nPolo seu interese, achegamos estes dous artigos do primeiro número, que se pode consultar enteiro aquí. Trátase dun extenso artigo sobre os hórreos en Galicia, unha teima que en Certo sempre contribuímos a divulgar -dar a coñecer o noso patrimonio é un xeito de axudar a conservalo- e o outro, unha análise da obra gráfica do rianxeiro Castelao sobre A Estrada.\nA bo seguro atoparán outros interesantes artigos nesta revista. Só teñen que buscalos en http://miscelanea.aestrada.com. Aproveitamos para darlle os nosos parabéns a este museo pontevedrés pola iniciativa e animamos a todos os museos e institucións que contan con revistas deste tipo a que as dixitalicen e as partillen na Rede, para que o noso patrimonio, a todos os niveis, deixe pegada.\nCastelao na Estrada.pdf Download this file\nHórreos de Galicia.pdf Download this file


Revolta Irmandiña: Primeiro Asalto - Vimianzo - Que pasa na costa\nRevolta Irmandiña: Primeiro Asalto\nVimianzo Cultura Costa da Morte Festas Soneira castelo\nComa se dun combate de boxeo se tratase, o XVII Asalto ao Castelo vivirá este sábado a súa primeira sesión cunha novedosa Gala-Casting. Faino despois de que o pleno vimiancés aprobara, por unanimidade, solicitar a declaración de Festa de Interese turístico, e coa intención de presentar todas as novidades da festa deste curso.\nAsí, este sábado 2 de xuño ás 22.00h, a Casa de Cultura de Vimianzo acollerá esta impredecible cita á que acodirán xentes de toda a bisbarra a disfrutar, e participar por igual. As asociacións organizadoras, Cherinkas e Axvalso, presentarán o cartel, as bandas, o merchandising... ademais proxectarán os primeiros e tolos vídeos de promoción (aquí vedes o trailer), e, sobre todo, escollerán a moitos dos actores (irmandiños e nobles) que realizarán a representación festexeira-histórica do gran día da Festa, o sábado 7 de xullo. Todo envolto na maxia do teatro, música, humor e sorpresa\nA Cea Medieval e a Feira Artesanal\nO éxito da Cea Medieval que se adoita celebrar na véspera do Asalto é indiscutible. O entorno no que se sitúa a cea, o foxo do castelo, é o maior atractivo que converte este evento nun dos máis desexados da comarca. As entradas hanse poñer á venda por 20 euros o venres 1 de xuño na Casa da Cultura e na Administración de Lotería da vila nos seus horarios de apertura. Sairán á venda 150 pases, pois o resto xa foron compradas por organizadores, colaboradores e patrocinadores. Cada persoa poderá retirar un máximo de catro entradas.\nAdemais, trala boa acollida da Feira Artesanal do ano pasado a Organización repite experiencia para axudar a converter o centro de Vimianzo nunha auténtica vila medieval. Encadrada no programa de actividades do Asalto ao Castelo, volverá a ter cabida na praza do Concello e ao longo da rúa Vázquez Mouzo. Actualmente xa hai numerosas inscricións polo que se prevé superar o número de postos do ano pasado.\nOs interesados en participar, sinalar que a participación é de balde e poden formalizar a inscrición a través da páxina web do asalto www.asaltoaocastelo.org.\nA cultura tamén invadíu un Vimianzo que pedirá que o Asalto sexa Festa de Interese turístico.\nOs Irmandiños comezan a preparar o Asalto ao Castelo 2012.\nOs colaboradores de QPC tomaron a palabra coa participación da Cherinkas.\nAsalto 2011: A Cherinkas pégase unha autohomenaxe irmandiña.\nAsalto 2011: A artesanía irmandiña.\nAsalto 2011: A nova historia do Asalto en vídeo: A Lenda do Aforcado.\nAsalto 2010: As fotos que os Irmandiños non viron.\nAsalto 2010: O pobo irmandiño retomou Soneira.\nNota de prensa do Secretario da A.X. Cherinkas, Óscar Santos.\nA cultura tamén invadíu un Vimianzo que pedirá que o Asalto sexa Festa de Interese turístico


Os alcaldes volven esixir a Feijoo que desautorice a venda das hidroeléctricas de Ferroatlánticas - Cee - Que pasa na costa\nOs alcaldes volven esixir a Feijoo que desautorice a venda das hidroeléctricas de Ferroatlánticas\nCee Corcubión Dumbría Fisterra Costa da Morte FSF\nPequeño foi un dos primeiros en manifestar publicamente o seu apoio ao Comité de Empresa\nDespois da visita do presidente de Ferroatlántica, o Comité de Empresa de Ferroatlántica tivo unha nova reunión cos alcaldes da comarca, que xa manifestaran o seu apoio aos traballadores hai un par de semanas. Uns alcaldes que reiteraron o seu rexeitamento ás pretensións da empresa, manifestando publicamente que “a única garantía de futuro para as fábricas de Cee e Dumbría e os empregos é manter vinculadas e dentro do mesmo grupo as actividades de ferroaliaxes e de produción de enerxía”.\nNese sentido, igual que solicita o Comité (e máis de 1700 veciños a través da rede), piden a intervención inmediata da Xunta de Galicia e do seu Presidente porque “é o único que pode paralizar e desautorizar esta operación especulativa”.\nO Comité non cre que “as factorías xa non dependen da producción de enerxía (como aseguran)”, e de ser así entenden que “é o momento de que a Xunta de Galicia, e como salvagarda do interese público, recupere o control público das concesións e non permita unha operación especulativa co recursos naturais da nosa comarca”.\nO Comité aproveita para “denunciar a campaña de mentiras e contaminación coa que a empresa pretende enganar a opinión pública con promesas e proxectos que só figuran no imaxinario do Sr. Larrea. Nin a venda repercute na comarca, nin sería xustificación como tampouco que os cambios administrativos dos fluxos do sistema eléctrico amparan as pretensións de segregación de actividades. Esa “operación de ouro” para o grupo (como a empresa o denomina) significa a ruina da comarca e así o expresaron cantos foron a “recibilo”. A mensaxe foille clara “as centrais e os nosos recursos naturais non están en venda” esperemos que o goberno do PP tome boa nota”, sinala o Comité.\nAsí, o Comité de empresa ao igual que os Alcaldes, esixen da empresa que “cese no seu empeño de vender as centrais e a demanda dun Plano Industrial de futuro en base as condicións que permitiron a autorización administrativa dos aproveitamentos hidráulicos”. E valoran que “a industrialización e inversión na comarca é unha demanda histórica de xustiza social pola espoliación dos recursos naturais da nosa Comarca.\nO Presidente de Ferroatlántica recibe os berros da Costa da Morte


Comarca do Deza: AUGA... Embalse de Portodemouros\nAUGA... Embalse de Portodemouros\nSitiuado entre os concellos de Arzúa (A Coruña) e Vila de Cruces (Pontevedra), aínda que tamén linda cos concellos de Santiso (A Coruña) e Agolada (Pontevedra).\nFoi construído no ano 1967 para a producción de enerxía hidroeléctrica e para regular o caudal do río, neste caso o Ulla. Cunha capacidade máxima de 297 hm³, escolleron esa zona para a construcción do embalse pola cercanía dos materiais necesarios, así como pola excelente impermeabilización das rocas na zona.\nHoxe en día podemos ver como se realizan outro tipo de actividades aproveitando o embalse e a súa contorna, neste caso de ocio e tempo libre. As máis habituais son actividades de piragüismo, pesca, natación, sendeirismo, BTT, ...\nAs súas augas son ricas en nitróxeno debido a instalación dunha piscifactoría especializada no cultivo de troita.\nPara os que visiten este embalse, que saiban que oculta un segredo baixo as súas augas... y é que cando temos períodos longos de calor e, polo tanto, baixo o caudal, emerxen antigas casas, a maioría en ruínas, de aldeas que tiveron que desaparecer cando se construiu a presa. Un exemplo son as aldeas de A Ponte e O Marquesado, pertencentes a parroquia Cruceña de Brocos. Este espectáculo é habitual velo nos meses de Setembro.\nSeguir o caudal do embalse de Portodemouros\nCómo chegar ao embalse de Portodemouros


Desde o desexo de comprometernos cos demais, especialmente cos máis desfavorecidos, programamos distintas “accións solidarias” que sensibilizan e educan a toda a Comunidade Educativa.\nTomar conciencia das desigualdades que existen no noso mundo, das causas que as provocan, e, á vez, facernos conscientes da necesidade da nosa implicación para ir creando un mundo máis xusto, son prioridades na nosa maneira de entender a educación.\nNo colexio priorizamos as nosas accións solidarias tendo en conta as necesidades próximas á nosa contorna e aquelas que promove a FISC, a nosa ONGD.\nAs súas dúas liñas de acción son:\nA Educación para o desenvolvemento:\nPromove procesos educativos constantes, encamiñados a promover unha cidadanía global, a través de coñecementos, actitudes e valores capaces de xerar unha cultura da solidariedade comprometida na loita contra a pobreza e a exclusión; así como coa promoción do desenvolvemento humano e sustentable.\nA Cooperación ao desenvolvemento:\nFinancia proxectos e programas de cooperación nos países en vías de desenvolvemento a través da ONG da Compañía de María (FISC).\nDurante todo o ano, o colexio preocúpase de sensibilizar aos alumnos e alumnas para descubrir outras realidades e para sentir como propia a dor allea. Por unha banda, este ano, os colexios da Compañía de María de España van traballar en común na construcción dun complexo escolar no distrito de Illala, na cidade de Dar Es Salaam (Tanzania). Por outra banda, hai dúas actividades na que todo o colexio tamén se implica dunha maneira total, como son a Operación Kilo (que recolle comida-para Caritas da parroquia dos PP Franciscanos-, xoguetes) e a Festa Solidaria do Libro (que recolle comida para o Banco de Alimentos da cidade). Tamén colaboramos coa Campaña do Domund e animamos a subscribirse e ler as revistas das Obras Misionais Pontificias (Gesto e Supergesto).\nPinchando aquí, podemos ver unha presentación coa mensaze de Papa Francisco con motivo da Campaña contra a Fame de Cáritas Internacional.


Regala consumo responsable! – Coordinadora Galega de ONG para o Desenvolvemento\n10 de Decembro, 2018 banca ética comercio xusto economía solidaria sostibilidade\nA economía social e solidaria ofrece alternativas xustas co medio e as persoas\nAchéganse as festas de Nadal e as caixas rexistradoras de todo o planeta sacan fume ante a chegada de tan lucrosa efeméride! Certo é que a maioría de nós mercaremos con gusto algún detalle á familia e amizades. Pero podemos facelo sen caer na trampa do consumismo!\nComo? Mercando xoguetes non sexistas; roupa feita baixo condicións dignas e xustas; bombóns de cacao producido por persoas que cobran un soldo xusto; aparellos electrónicos fabricados sen minerais procedentes de conflitos; colonias e perfumes non testadas en animais. Tamén, produtos de segunda man! Todas, alternativas sostibles que respectan os dereitos das persoas e que dan a coñecer alternativas xustas no marco da economía solidaria. Aquí van algunhas ideas.\nComercio Xusto. Asociación de comercio baseada no diálogo, a transparencia e o respecto que busca unha maior equidade no comercio internacional de produtos como o café, o cacao, o azucre… (tamén, alimentación e artesanía) Algunhas opcións en Galicia son Oxfam Intermón, Panxea, Solidariedade Internacional de Galicia, Taller de Solidariedade, Amarante, os proxectos de Lugo Xusta…\nDe proximidade, ecolóxicos e de tempada. Hai alimentos como o cacaou ou o café que non se producen no noso territorio pero outros danse a pouco quilómetros da casa cando é a tempada correspondente. Ademais, prodúcense respectando o medio. No portal da Rede de Economía Social e Solidaria (REAS) atoparedes información sobre as tendas que hai nos vosos barrios e vilas.\nCada vez hai máis posibilidades de comprar roupa fabricada baixo criterios éticos e de respecto ao medio. O proxecto Slow Fashion Next creou un directorio de marcas que traballan baixo este enfoque. A revista Carro de Combate tamén propón unha lista de marcas que ofrecen pezas de roupa fabricadas de forma xusta.\nÉ importante ser consciente de que algúns xoguetes son sexistas porque promoven a diversión dende a asunción de roles de xénero que sitúan en posición de desigualdade ás nenas respecto aos nenos. Pero como todo, dependerá de como se xogue-utilicen estes xoguetes para poder rachar con estes roles. Nenos e nenas poden xogar a ser exploradoras, cociñeiros, científicas, enfermeiros, futbolistas, perruqueiros, bailaríns… É importante non esquecelo! Tamén, agasallar xogos que permitan usar a imaxinación, pensar e aprender valores como a responsabilidade, o traballo en equipo e a diversión como obxectivo!\nClasificación das marcas segundo a informe ‘The Guide to Greener Electronics’ de Greenpeace\nOs minerais necesarios para fabricar os aparellos electrónicos están a miúdo asociados a terribles conflitos e a duros abusos laborais. Un dos casos máis coñecidos é o de República Democrática do Congo, país onde se atopa o 80 % das reservas mundiais de coltán, un mineral fundamental para a fabricación dos dispositivos. A extracción do coltán segue alimentando un conflito que provocou máis de cinco millóns de mortes nos últimos 15 anos.\nOutro das consecuencias asociadas ao consumo destes produtos e a obsolescencia programada e o consumo non responsable. Cun crecimiento de 3-5% anual, a Comisión Europea estima que o ano 2020 o volume de residuos eléctrónicos alcanzará os 12 millóns de toneladas por ano, moitas das cales serán enviadas a vertedoiros ubicados en países empobrecidos. Antes de agasallar un produto electrónico é importante preguntarse se é necesario e ter en conta as opcións de reparar, reutilizar e comprar de segunda man.\nEn 2017, Greenpeace publicou The Guide to Greener Electronics onde indica en que condicións producen as principais marcas que se poden atopar no mercado. Fairphone é a marca máis limpa e xusta.\nInforma sobre alternativas no campo da banca ética, a enerxía 100% renovable, a electrónica xusta, a roupa producida baixo criterios éticos e sostibles… Crea a túa propia guía e regala consumo responsable!\nFaino ti mesm@! Sabes tecer unha bufanda? Tes algunha habilidade artística? Gústache escribir? Potencia a túa creativa e regala algo feito por ti mesm@.\nRegala cultura. Un libro, unha película, unhas entradas para un concerto ou unha obra de teatro. Unha subscrición a un xornal ou revista (de comunicación social)…\nRegala unha experiencia, feita por ti. Nos últimos anos puxéronse de moda os paquetes de experiencias e aventuras, unha fórmula sinxela á vez que orixinal para regalar. Pero, e se organizas ti mesm@ a experiencia? Preparar unha saída, unha cea ou unha actividade pola túa conta seguro que é máis personalizado.\nComparte tempo, saberes e recursos! Compartir é un dos agasallos máis bonitos. Compartir o teu tempo para acompañar a persoas que o precisan, para levar a cabo accións de voluntariado. Compartir os teus saberes de xardinería, gastronomía ou outras linguas. Compartir obxectos e mesmo cartos que poidas deixar ou doar a persoas e colectivos que o precisen. Doar xoguetes, roupa ou libros que estean en boas condicións e que ouras persoas poidan utilizar.


Páxinas: 1 2 3 ... 18\nXa temos o disfrace gañador do Concurso de Disfraces Entroido 2021 IES Calvo Sotelo!\nAberto o prazo para elixir o disfrace gañador do Concurso de Disfraces Entroido 2021 IES Calvo Sotelo, o alumnado e persoal do centro será o encargado de decidir o/a gañador/a cos seus votos. O prazo para votar finaliza o vindeiro [...]\nA Consellería de Educación de Educación, Universidade e Formación Profesional ven de publicar a Orde do 21 de xaneiro de 2021 pola que se convocan probas de acceso aos ciclos formativos de grao medio e de grao superior de [...]\nAmpliado o prazo para participar no Concurso de Disfraces 2021 IES Calvo Sotelo ata o 12 de febreiro de 2021. Debido ás restricións polo COVID - 19 o concurso será virtual.\nFinalizou a campaña solidaria de recollida de alimentos que se levou a cabo no IES Calvo Sotelo durante o mes de decembro.\nO IES Calvo Sotelo adhírese á campaña solidaria de recollida de alimentos nos centros educativos promovida polo Banco de Alimentos Rías Altas de A Coruña.\nEstan actualizados os horarios de clases e de atención a pais e nais.\nA partir de hoxe os residentes da residencia do IES Calvo Sotelo poderán poñer a proba a súa destreza e imaxinación coa creación de adornos do Nadal.\nRompe o silencio III\nOs vindeiros días 23, 24, 25 de novembro e 1 de decembro, a asociación "Tierra de Hombres" impartirá un obradoiro na residencia do IES Calvo Sotelo para distintos grupos de residentes.\n¡Xa temos a foto gañadora do Certame de Fotografía "Un 2020 de foto"!\nHoxe da comezo o prazo para elixir a foto gañadora desta nova edición do Certame Fotográfico, adicado nesta ocasión a este particular ano 2020. As votacións estarán abertas ata o vindeiro xoves día 12 [...]\nCertame de Fotografía "Un 2020 de foto"\nDo 20 ao 30 de outubro\nAberto o prazo para participar no Certame de Fotografía do IES Calvo Sotelo. Nesta cuarta edición "Un 2020 de foto", o obxectivo é que reflexedes mediantes as fotos, a vosa visión individual de este [...]\nluns, 28 de setembro\nO alumnado do IES Calvo Sotelo que queirades solicitar a validación de estudos cursados con módulos profesionais do ciclo formativo de FP no que estades matriculad@s para o curso 2020-2021 tedes aberto o prazo para [...]\nA Consellería de Educación ven de abrir o prazo de matrícula en ciclos e módulos de formación profesional con prazas vacantes desde o día 21 ás 9:00 horas ata o día 2 de outubro ás 13:00 [...]


O BNG ACUSA AO ALCALDE A GUARDA DE DISCRIMINAR Á VECIÑANZA DA RÚA SAN CAETANO\nÁngel Luis Baz Vicente (portavoz municipal do BNG no Concello de A Guarda): “Hai un acordo de setembro de 2.016 para realizar esta obra no Plan Concellos 2017, agora o PSOE atrásao ao Plan Concellos 2.018”\nO BLOQUE NACIONALISTA GALEGO, tal e como xa anunciou nos medios de comunicación, fixo unha serie de preguntas o executivo do Concello de A Guarda “sobre o proxecto de mellora da rúa San Caetano, coa sorprendente resposta do goberno municipal de atrasar as obras para o Plan Concellos 2018”. Así o ven de afirmar Ángel Luis Baz Vicente, portavoz municipal do BNG no concello guardés.\nÁngel Luis Baz non dubida en sinalar que “dende o BNG considérase unha discriminación cara os veciños e veciñas da rúa San Caetano, sabendo que había un acordo dende setembro de 2016, para realizar esta obra dentro do Plan concellos 2017. O acordo foi aprobado por unanimidade, polo que o PSOE incumpre o seu propio acordo”.\nO BNG lembra que “a moción é froito da petición de veciños e veciñas que levan anos solicitando que se lle busque unha solución aos problemas de humidades e augas nos baixos debido a unha rúa estragada ao longo dos anos”.\n“Esta xente leva anos reclamando o que é xusto, unha rúa decente. O goberno do PSOE, desprézaos atrasando a mellora da rúa San Caetano. O PSOE sabía en setembro deste acordo, non teñen desculpas, a obra tiña que facerse este ano, si ou si. Agora que o alcalde vaia a praza de San Caetano e llo explique á veciñanza”, comentou Ángel Luis Baz.\n“Unha vez máis o PSOE amosa o desprezo que ten polos acordos aos que chega e polos propios veciños e veciñas.\nO BNG vai estar vixiante para que esta obra se realice dado que é un acordo plenario, e sobre todo, porque é unha necesidade para o barrio”, conclúe o voceiro nacionalista.\nAnónimo luns, 07 agosto, 2017\nO alcalde discrimina todo o que sexa "facer algo" , o seu é non rascar bola e sair nas fotos enseñando os dentes como se anunciase dentífrico!.


Inicio/Última hora/Música e versos na clausura da mostra homenaxe a Almudena Grandes en Madrid con Lucía Álvarez, entre outros participantes\nEsta actriz, natural de San Xoán de Río, é ademais comisaria desta exposición xunto ao poeta José Manuel Lucía Megías\nA escritora Almudena Grandes./ Foto: Lucía Álvarez.\nCon motivo de clausura da exposición “A loita pola liberdade. Textos e imaxes para unha homenaxe Complutense a Almudena Grandes”, comisariado pola actriz Lucía Álvarez, natural de San Xoán de Río, e polo poeta José Manuel Lucía Megías, a produtora MEZZOFORTE 111 en colaboración coa Universidade Complutense de Madrid celebrará un acto no Paraninfo da Facultade de Filología na Universidade Complutense de Madrid. Será o luns 23 de maio ás 19h. e a entrada é libre ata completar aforo.\nA apertura desta clausura correrá a cargo do decano Eugenio Luján Martínez, que dará paso a un acto que “non pretende ser unha homenaxe en si mesma, senón unha especie de celebración coas músicas que máis emocionaban a Almudena Grandes e cunha selección de textos que representaron unha parte importante da súa vida”, tal e como avanza a organización.\nLucía Álvarez e o poeta José Manuel Lucía Megías , coa imaxe do cartel desta exposición homenaxe a Almudena Grandes./ Foto cedida por Lucía Álvarez.\nEste acto estará presentado pola actriz Lucía Álvarez e polo poeta José Manuel Lucía Megías. A música correrá a cargo da pianista Rosa Torres- Pardo e dos cantautores Rozalén e Javier Ruibal.\nNa lectura de textos participarán a actriz Blanca Portillo, o xornalista Jesús Maraña, o escritor Eduardo Mendicutti e o poeta Luis García Montero, ademais da propia Lucía Álvarez. Así mesmo este evento contará cunha intérprete de lingua de signos e audiodescrición para que sexa plenamente inclusivo, como é habitual nas producións de MEZZOFORTE 111.\nO acto tamén se poderá seguir por Youtube na canle da produtora MEZZOFORTE 111.\nLigazón: https://youtu.be/cp9nieI6 P44\na loita pola liberdade acto almudena grandes clausura exposición Madrid músicas universidade universidade complutense versos